|  |  |
| --- | --- |
| Numri i lëndës: | 2018:011316 |
| Datë: | 18.09.2019 |
| Numri i dokumentit:  | 00519390 |

**P. nr.243/18**

**NË EMËR TË POPULLIT**

GJYKATA THEMELORE NË PEJË D.P, gjyqtari Sejdi Blakaj me sekretaren juridike Gjyljeta Çorkadiu , në lëndën penale kundër të pandehurve L. D. dhe Xh. D. për shkak të veprës penale të kryer secili veç e veç : të kanosjes nga neni 185 par 2 të KPRK-së, sipas aktakuzës së Prokurorisë Themelore në Pejë – Departamenti i Përgjithshëm, PP/II.nr. 479/18 të dt.03.4.2018 pas përfundimit të shqyrtimit fillestar , publik dhe me gojë, të mbajtur në pranin e të pandehurve L. D dhe Xh. D dhe të prokurorit të shtetit Lumturije Hoxha me dt.18.9.2019 ka marrë dhe botërisht ka shpallë këtë:

 **A K T GJ Y K I M**

 **Të pandehurit :**

**1.I pandehuri L. D. i lindur me dt..., në B.K e P , me vendbanim në P rruga N. T nr. ..,i biri i Xh dhe nënës Gj e gjinisë N, shqiptar, Shtetas i Republikës së Kosovës, gjendet në liri.**

**2. I pandehuri Xh. D i lindur me dt.... në B.K e P , me vendbanim në P rruga N. T nr. .., i biri i A t dhe nënës B e gjinisë M , shqiptar, Shtetas i Republikës së Kosovës, gjendet në liri**

**JANË FAJTORË**

**Për shkak se :**

**I**. **I pandehuri L. D**

 Me dt. ... , në Pejë rruga N. T me fjalë seriozisht e kanos tjetrin se do ta privoj nga jeta dhe atë të dëmtuarin Sh. E , në atë mënyrë që, pasi i dëmtuari shkon te banesat të cilat i ka blerë , aty i afrohet i pandehuri L dhe fillimisht i drejtohet me fjalët se “ çfarë po kërkon këtu” dhe pari që i dëmtuari ia kthen se “kjo pronë është e imja” i pandehuri i drejtohet me fjalët “këtu ske çka kërkon dhe është hera e fundit që këtu vjen, po që se vjen edhe një herë kam me ti qit trut në tokë dhe se kan me ardh vëllezërit e mi prej Amerike dhe kan me të zhduk dhe dhe po që se edhe një herë ju zë këtu do të ju vrasë”

-me çka ka kryer vepër penale: të kanosjes nga neni 185 par 2 të KPRK-së.

**II.I pandehuri Xh.D**

 Me dt. .., në Pejë rruga N.T, me fjalë seriozisht e kanos tjetrin se do ta provoj nga jeta dhe atë të dëmtuarin Sh. E , në atë mënyrë që, pasi i dëmtuari ishte duke shkuar në ordinancën e tij, në rrugë e takon të pandehurin i cili i drejtohet me fjalët “pse ke ardh edhe sot në banesë” dhe pasi i dëmtuari ia kthen se “ kjo pronë është e imja” i pandehuri i drejtohet me fjalët “ke me paguar shtrenjtë dhe nuk ke me gëzuar banesën”

-me çka ka kryer vepër penale: të kanosjes nga neni 185 par 2 të KPRK-së.

Andaj gjykata duke u bazuar në nenin 41,42,43,45,46 dhe nenit 185 par 2 të KPRK-së,

 **Të pandehurit secilin veç e veç ,**

**I GJYKON**

Me dënim me gjobë në lartësi prej 300 euro , e të cilën gjobë të pandehurit janë të obliguar që ta paguajnë brenda 3 muajsh pasi që aktgjykimi të merr formën e prerë .

Nëse të pandehurit gjobën në fjalë nuk e paguajnë brenda këtij afati – dënimi me gjobë automatikisht do tu shndërrohet në dënim me burg – duke llogaritur 20 euro = 1 ditë burg !.

Obligohen të pandehurit që secili veç e veç që në emër të paushallit gjyqësorë të paguajnë shumën prej 15 euro, kurse ne emër te taksës për mbrojtjen e viktimave të krimit shumën prej 30 euro - të gjitha këto 15 ditë pasi që aktgjykimi të merr formën e prerë.

I dëmtuari për realizimin eventual të kërkesës pasurore juridike udhëzohet në kontest të rregullt civil.

Shpenzime procedurale nuk ka pasur .

**A r s y e t i m**

Prokuroria Themelore në Pejë me dt.03.4.2018 kundër të pandehurve L.D dhe Xh D ka ngritë aktakuzë dhe PP/II.nr. 479/18 për shkak të veprës penale të kryer secili veç e veç: të kanosjes nga neni 185 par 2 të KPRK-së, duke i propozuar gjykatës që pas përfundimit të shqyrtimit gjyqësorë të pandehurit ti shpallë fajtorë , ti dënoj sipas ligjit dhe ti obligoj në pagimin e shpenzimeve procedurale .

Në shqyrtimin fillestar të pandehurit secili veç e veç – pasi që paraprakisht iu është lexuar aktakuza , janë njoftuar me të drejtat dhe detyrimet procedurale dhe pasojat e pranimit përkatësisht të mos pranimit të fajësisë- e kanë pranuar fajësinë dhe kanë manifestuar keqardhje për atë që iu ka ndodhur. Këtë pranim fajësie gjyqtari – pasi që paraprakisht e ka marrë pëlqimin e prokurorit të shtetit, e ka pranuar , i bindur se pranim fajësinë të pandehurit e kanë bërë ashtu siç e parasheh ligji – vullnetarisht dhe pa u ndikuar nga askush dhe në asnjë mënyrë!.

Meqenëse të pandehurit e kanë pranuar fajësinë gjyqtari kaloj në marrjen e vendimit lidhur me llojin dhe lartësinë e masës ndëshkuese , me ç rast i pati parasysh të gjitha rrethanat rënduese dhe lehtësuese. Rrethanë renduese në rastin konkret gjyqtari nuk ka gjetur , kurse nga ato lehtësuese ka çmuar : pranimin e sinqertë të fajësisë nga ana e të pandehurve , pendimin e thellë për këtë gjë, qëndrimin korrekt në gjykatë , padënueshmërin e mëparshme, dhe kësisoj gjyqtari mendon se edhe me një vendim si në dispozitvin e aktgjykimit ndaj të pandehurve do të arrihet qëllimi i ndëshkimit i paraparë me neni 41 të KPK-së .

 Vendimi mbi shpenzimet e procedurës penale dhe të paushallit gjyqësor është marrë konform nenit 450 të KPPRK-së

Vendimi obligimin e të pandehurit për taksat për programin e kompensimit të viktimave të krimit është marrë konform Ligjit nr. 05/L-036

Vendimi mbi udhëzimin e të dëmtuarve në kontestin e rregullt civil është marrë konform nenit 463 të KPPRK-së .

Nga sa u tha më lartë konform nenit 365 të KPPRK-së u vendos si më lartë

 Nga Gjykata Themelore në Pejë D.P. datë.18.9.2019.

Sekretarja juridike Gjyqtari

Gjyljeta Çorkadiu Sejdi Blakaj

KËSHILLA JURIDIKE

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .